Dacă n-ai auzit până acum de clătite la sticlă, atunci trebuie să știi că acesta este cel mai simplu desert pe care îl poți face. Clătitele le poți umple cu ce vrei, de la cremă de ciocolată, până la fructe proaspete sau miere cu nucă ori chiar umpluturi sărate.
Cu ajutorul unei sticle de sos, din cele pe care le folosesc chefii bucătari pentru a orna farfuriile, poți face cele mai rapide clătite. În plus, nu mai ai grija spălatului de vase la final.
Poți găsi o astfel de sticlă la magazinul de echipamente pentru bucătărie sau poți improviza, spălând o sticlă de ketchup bine și folosind-o pentru a pune aluatul de clătite.
Nu vei mai murdări aragazul și este o activitate potrivită și pentru copii.
Adaugă colorant alimentar dacă vrei să faci totul mai distractiv sau folosește-ți creativitatea pentru a face clătite în diverse forme.
Ai nevoie de următoarele ingrediente pentru a face aceste clătite:
Într-un bol de dimensiuni medii, amestecă împreună toate ingredientele uscate
Într-un alt bol, amestecă împreună toate ingredientele umede până când totul este omogen.
Adaugă ingredientele umede peste cele uscate amestecând ușor până când nu mai vezi cocoloașe de făină, apoi adaugă treptat colorantul alimentar (dacă folosești) până la nuanța dorită. Ai grijă să nu amesteci prea mult, asta va face aluatul tare.
Transferă aluatul într-o sticlă de plastic folosind o pâlnie.
Pune o tigaie mare antiaderentă pe foc mediu și lasă suprafața să se încălzească. Este suficient de fierbinte atunci când presari câteva picături de apă pe suprafață și acestea se evaporă.
Umezește un șervețel de hârtie cu ulei vegetal și șterge ușor tigaia. Acest lucru va împiedica clătitele să se lipească.
Distribuie aluatul cu sticla în tigaie și lasă-l să se coacă până când se formează bule deasupra.
Întoarce și mai lasă să se coacă și pe cealaltă parte timp de 30 de secunde până la un minut, apoi transferă-le pe o farfurie și repetă procesul până când tot aluatul este folosit.
Te poți distra cu acest aluat în sticlă făcând, de exemplu, o formă de inimioară și să faci conturul cu o culoare, iar centrul inimii cu o altă culoare.
Vei găsi pe internet tot felul de creații artistice făcute în acest fel, însă vei avea nevoie de mai multe sticle și va trebui să împarți aluatul de clătite în mai multe părți pe care să le colorezi diferit.